**LISENSSISOPIMUS (PATENTTI)**

Tämä lisenssisopimus(“**Sopimus**”) on tehty [PVM] (”**Voimaantulopäivä**”) seuraavien osapuolten välillä:

**OSAPUOLET**

1) **Yritys (”Lisenssinantaja”)**

Y-tunnus -

Osoite

2) **Yritys (“Lisenssinsaaja”)**

Y-tunnus -

Osoite

1) – 2) yhdessä jäljempänä **“Osapuolet”** ja erikseen **“Osapuoli”.**

1. **SOPIMUKSEN TAUSTA JA TARKOITUS**
	1. Lisenssinantaja on Liitteessä 1 lueteltujen patenttien haltija (”**Patentit**”).
	2. Lisenssinsaaja haluaa lisensoida Patentit tarkoituksenaan -.
	3. Tämän Sopimuksen tarkoituksena on sopia niistä ehdoista, joilla Lisenssinantaja lisensoi Patentit Lisenssinsaajalle, sekä Lisenssinantajalle maksettavasta korvauksesta.
2. **LISENSSI**

**Lisenssin kohde**

* 1. Lisenssi myönnetään [Tavarat] valmistamiseen, markkinoimiseen ja myymiseen (”**Tuotteet**”) Alueella.
	2. Lisenssi myönnetään Patenteille Alueella, kuten jäljempänä määritellään.
	3. Lisenssi on voimassa ainoastaan lisensoituun tarkoitukseen kuten Liitteessä 2 tarkemmin määritellään (”**Lisensoitu Tarkoitus**”). Osapuolet voivat myöhemmin kirjallisesti sopia Lisensoidun Tarkoituksen laajentamisesta.

**Lisenssin laji**

* 1. Lisenssinantaja myöntää Lisenssinsaajalle rajoitetun, ei-yksinomaisen, ei-siirrettävän, ei-alilisensoitavan lisenssin Patentteihin kohdassa 3.3. määritetyllä alueella (”**Lisenssi**”).
	2. Lisenssinantajan Lisenssinsaajalle tällä Sopimuksella myöntämä Lisenssi on voimassa - (”**Alue**”). Lisenssinantaja sitoutuu olemaan lisensoimatta Patentteja kolmansille osapuolille Alueella. Mikään Sopimuksessa sanottu ei kuitenkaan rajoita Lisenssinantajan oikeutta lisensoida Patentteja kolmansille osapuolille Alueen ulkopuolella.

**Lisenssimaksu**

* 1. Lisenssi on maksuton.

TAI

Lisenssinsaaja maksaa Lisenssinantajalle kertakorvauksena maksun, jonka suuruus on – (”**Lisenssimaksu**”). Lisenssinsaaja ei ole velvollinen maksamaan Lisenssinsaajalle mitään muita maksuja.

TAI

Lisenssinsaaja maksaa Lisenssinantajalle - % rojaltin saamastaan Lisensoidussa Tarkoituksessa tehtyjen Tuotteiden myynnin arvonlisäverottomasta vuosittaisesta nettomyyntihinnasta (”**Rojalti**”). Nettomyyntihinta tarkoittaa Lisenssinsaajan miltä tahansa Lisenssinsaajan asiakkaalta, jälleenmyyjältä tai kolmannelta taholta saamaa Tuotteisiin liittyvän maksun arvonlisäverotonta (tai vastaava vero) määrää.

* 1. Lisenssimaksu maksetaan Lisenssinantajan laskua vastaan 14 päivän maksuajalla. Laskuun lisätään laskutushetkellä voimassa oleva arvonlisävero.

**Minimivolyymi**

* 1. Lisenssinsaaja arvioi valmistavansa – Tuotetta vuodessa Lisensoituun Tarkoitukseen. Mikäli arvioitu minimivolyymi ei täyty tai mikäli käy ilmeiseksi, että minimivolyymi ei tule täyttymään, Lisenssinantajalla on oikeus irtisanoa Sopimus kohdassa 4. tarkemmin määritellyin ehdoin.

**Patenttien voimassaolo**

* 1. Lisenssinantaja on velvollinen pitämään Patentit voimassa Alueella Sopimuksen voimassaoloajan. Lisenssinantaja vastaa Patenttien uudistuksista aiheutuneista kustannuksista.
	2. Lisenssinantajalla on velvollisuus tiedottaa Lisenssinsaajaa sellaisista Patentteihin liittyvistä olosuhdemuutoksista, jotka voivat vaikuttaa Lisenssinsaajalle tällä Sopimuksella myönnettyihin oikeuksiin.
1. **SOPIMUKSEN VOIMASSAOLO JA PÄÄTTÄMINEN**
	1. Sopimus tulee voimaan [allekirjoitus pvä] ja on voimassa toistaiseksi. Sopimus on irtisanottavissa kumman tahansa Osapuolen kirjallisella ilmoituksella kuuden (6) kuukauden irtisanomisaikaa noudattaen. Irtisanomisilmoitus on toimitettava toiselle osapuolelle kirjallisesti tai sähköpostitse.
	2. Mikäli Osapuoli olennaisesti rikkoo tai laiminlyö tämän Sopimuksen asettamia velvoitteita eikä rikkonut Osapuoli 14 päivän kuluessa siitä, kun toinen Osapuoli on tästä sopimusrikkomuksesta kirjallisesti huomauttanut, ole korjannut menettelyään, toisella Osapuolella on oikeus kirjallisesti purkaa tämä Sopimus päättymään välittömästi.
	3. Mikäli Lisenssinsaaja asetetaan konkurssiin tai asetetaan selvitystilaan tai todetaan maksukyvyttömäksi, purkautuu tämä sopimus ilman eri ilmoitusta ja Lisenssi Patentteihin lakkaa.
2. **SOPIMUKSEN ENNENAIKAINEN PÄÄTTÄMINEN**
	1. Riippumatta kohdassa 3. määritellyistä irtisanomisehdoista, Lisenssinantajalla on oikeus irtisanoa tämä Sopimus välittömin vaikutuksin ilmoittamalla siitä Lisenssinsaajalle kirjallisesti, mikäli Lisenssinsaaja rikkoo tämän Sopimuksen ehtoja tai mikäli kohdassa 2.8. määritelty minimivolyymi ei täyty tai on ilmeistä, että minimivolyymi ei tule täyttymään.
3. **VELVOITTEET SOPIMUKSEN PÄÄTTYESSÄ**
	1. Lisenssinsaajan oikeus käyttää Patentteja päättyy välittömästi Sopimuksen irtisanomiseen.
	2. Kohdan 8. luottamuksellisuutta koskevat ehdot jäävät voimaan Sopimuksen päättämisestä huolimatta.
4. **IMMATERIAALIOIKEUKSIEN LOUKKAUKSET**
	1. Lisenssinantaja vakuuttaa ja vastaa siitä, että Patenttien Sopimuksen mukainen käyttö ei loukkaa kolmannen osapuolen immateriaalioikeuksia.
	2. Mikäli kolmas osapuoli esittää Lisenssinsaajaa kohtaan immateriaalioikeusloukkausväitteen koskien Patenttien käyttöä Alueella, Lisenssinantaja lupaa ryhtyä kustannuksellaan tarvittaviin toimiin vapauttaakseen Lisenssinsaajan vastuusta. Edellä mainittu Lisenssinantajan velvollisuus edellyttää, että Lisenssinsaaja viipymättä ilmoittaa kirjallisesti Lisenssinantajalle esitetystä väitteestä ja antaa Lisenssinantajan yksin käyttää vastaajan puhevaltaa sekä antaa Lisenssinantajan pyynnöstä ja kustannuksella kaikki saatavissa olevat tarpeelliset tiedot ja avun sekä tarpeelliset valtuutukset.

TAI

* 1. Lisenssinantaja on velvollinen puolustamaan kustannuksellaan Lisenssinsaajaa, jos Lisenssinsaajaa vastaan esitetään väite siitä, että Patenttien käyttö loukkaa kolmannen osapuolen immateriaalioikeuksia Alueella. Edellä mainittu Lisenssinantajan puolustusvelvollisuus edellyttää, että Lisenssinsaaja viipymättä ilmoittaa kirjallisesti Lisenssinantajalle esitetystä väitteestä ja antaa Lisenssinantajan yksin käyttää vastaajan puhevaltaa sekä antaa Lisenssinantajan pyynnöstä ja kustannuksella kaikki saatavissa olevat tarpeelliset tiedot ja avun sekä tarpeelliset valtuutukset.
1. **VASTUUNRAJOITUS**
	1. Kumpikaan osapuoli ei vastaa toiselle osapuolelle syntyvistä mahdollisista välillisistä tai epäsuorista vahingoista. Osapuolten vastuu toisiaan kohtaan on kaikissa tapauksissa rajoitettu viiteen tuhanteen (5000) euroon. Tätä rajoitusta ei kuitenkaan sovelleta tahallisuudesta tai törkeästä huolimattomuudesta aiheutuneisiin vahinkoihin.
2. **LUOTTAMUKSELLISUUS**
	1. Osapuolet sitoutuvat pitämään tämän Sopimuksen sisällön luottamuksellisena sekä pidättäytymään sellaisista toimista, jotka saattavat vahingoittaa toisen osapuolen mainetta.
	2. Salassapitovelvollisuuden estämättä Osapuolilla on kuitenkin oikeus antaa tästä sopimuksesta tietoa viranomaisille, mikäli lainsäädäntö tai sopimuksen toteuttaminen näin edellyttää.
	3. Lisäksi Osapuolet sitoutuvat ohjaamaan toiselle osapuolelle tarkoitetut yhteydenotot asianmukaisesti toiselle osapuolelle.
3. **SOVELLETTAVA LAKI JA RIITOJEN RATKAISEMINEN**
	1. Tähän sopimukseen sovelletaan Suomen lakia, lukuun ottamatta Suomen lain lainvalintaa koskevia säännöksiä.
	2. Tätä Sopimusta koskevat erimielisyydet pyritään ensisijaisesti ratkaisemaan neuvottelemalla. Mikäli näissä neuvotteluissa ei saavuteta ratkaisua 60 päivän sisällä, tästä Sopimuksesta aiheutuvat riidat ratkaistaan Helsingin käräjäoikeudessa ensimmäisenä asteena.
4. **SOPIMUKSEN MUUTTAMINEN**
	1. Tätä Sopimusta voidaan muuttaa vain kummankin osapuolen allekirjoittamalla kirjallisella sopimuksella.
	2. Tämä Sopimus ei ole siirrettävissä kolmansille osapuolille.
	3. Tätä Sopimusta on laadittu kaksi samasanaista kappaletta, yksi kullekin Osapuolelle.

Paikka: \_\_\_\_\_\_\_\_\_\_\_\_\_\_ Paikka: \_\_\_\_\_\_\_\_\_\_\_\_\_\_

Päiväys: \_\_\_\_\_\_\_\_\_\_\_\_\_ Päiväys: \_\_\_\_\_\_\_\_\_\_\_\_\_

Yritys Yritys

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

LIITE 1

Lisenssi koskee seuraavia Lisenssinantajan Patentteja:

LIITE 2

Lisenssi koskee seuraavaa määriteltyä tarkoitusta (”Lisensoitu Tarkoitus”):